Diari Oficial de la Generalitat Valenciana


Sumari del DOGV 9516, del 20-01-2023 (2023/503)

RESOLUCIÓ de 17 de gener de 2023, del director general de Formació Professional i Ensenyaments de Règim Especial, per la qual se sotmeten al tràmit d'informació pública diferents projectes de decrets del Consell pels quals s'estableixen els currículums de diferents cicles formatius en l'àmbit de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9516

Data del DOGV
:   20-01-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/503


Data del document
:   17-01-2023

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * cooperació administrativa

RESOLUCIÓ de 17 de gener de 2023, del director general de Formació Professional i Ensenyaments de Règim Especial, per la qual se sotmeten al tràmit d'informació pública diferents projectes de decrets del Consell pels quals s'estableixen els currículums de diferents cicles formatius en l'àmbit de la Comunitat Valenciana. [2023/503]  
Els projectes de decrets que a continuació es relacionen tenen per objecte establir els currículums de diferents cicles formatius, regulats pels corresponents reials decrets del títol, on es fixen a més dels ensenyaments mínims, la identificació del títol, el perfil professional que està expressat per la competència general, les competències professionals, personals i socials i la relació de qualificacions i també l'entorn professional i la prospectiva del títol en el sector o sectors.  
  
L'article 133 de la Llei 39/2015, d'1 d'octubre, del procediment administratiu comú de les administracions públiques, estableix els tràmits de participació ciutadana necessaris en la tramitació de projectes normatius.  
D'acord amb el que s'ha exposat, i amb el que estableix l'article 43.1.c de la Llei 5/1983, de 30 de desembre, del Consell, i en virtut de les atribucions que em confereix l'article 6 del Decret 173/2020, de 30 de novembre, del Consell, pel qual aprova el Reglament orgànic i funcional de la Conselleria d'Educació, Cultura i Esport, resolc:  
  
  
Sotmetre al tràmit d'informació pública els projectes de decrets de currículums corresponents a diferents cicles formatius en l'àmbit de la Comunitat Valenciana i que a continuació es relacionen:  
- Projecte de decret del Consell pel qual s'estableix per a la Comunitat Valenciana el currículum del cicle formatiu de grau mitjà corresponent al títol de tècnic o tècnica en Guia en el Medi Natural i de Temps Lliure.  
- Projecte de decret del Consell pel qual s'estableix per a la Comunitat Valenciana el currículum del cicle formatiu de grau superior corresponent al títol de tècnic o tècnica superior en Gestió de l'Aigua.  
  
- Projecte de decret del Consell pel qual s'estableix per a la Comunitat Valenciana el currículum del cicle formatiu de grau superior corresponent al títol de tècnic o tècnica superior en Formació per a la Mobilitat Segura i Sostenible.  
- Projecte de decret del Consell pel qual s'estableix per a la Comunitat Valenciana el currículum del cicle formatiu de grau superior corresponent al títol de tècnic o tècnica superior en Química i Salut Ambiental.  
- Projecte de decret del Consell pel qual s'estableix per a la Comunitat Valenciana el currículum del cicle formatiu de grau mitjà corresponent al títol de tècnic o tècnica en Manteniment d'Embarcacions de Recreació.  
El termini per a la presentació d'observacions serà de quinze dies hàbils, comptats a partir de l'endemà de la publicació d'aquest anunci en el Diari Oficial de la Generalitat Valenciana, de conformitat amb el que estableixen l'article 43.1.c de la Llei 5/1983, de 30 de desembre, del Consell, i l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració de projectes normatius.  
El projecte podrà consultar-se i realitzar les al·legacions, els suggeriments o les observacions efectuades per les persones o les entitats que es consideren interessades en l'enllaç següent:  
https://gvaparticipa.gva.es/legislation/processes  
  
València, 17 de gener de 2023.- El director general de Formació Professional i Ensenyaments de Règim Especial: Manuel Gomicia Giménez.